# Mariano Martinez

Mariano Martinez (Burgos, Gaztela eta Leon, 1948ko irailaren 20a) gaztelar jatorriko frantziar txirrindulari ohia da. Familiak Frantziara emigratu zuen eta bertan nazionalitate frantsesa hartu zuen 1963an. Igotzaile gisa nabarmendu zen eta 1978an Frantziako Tourreko mendiko sailkapena irabazi zuen.
1971 eta 1981 bitartean profesionala izan zen.

## Biografia

Burgosen jaioa zen. Bere familiak Frantziara emigratu zuen eta haiek bezala 1963an nazionalitate frantsesa hartu zuen. Bere anaia zaharrena Martin (Burgos, 1946 – Nevers, Frantzia, 2012) ere txirrindulari profesionala izan zen hiru denboralditan zehar (1973-1975).
Mariano Martinezek bi seme ditu, Miguel eta Yannick, biak txirrindulari.
Miguel Martinez mendi-bizikletan aritu da bereziki eta bi olinpiar domina eta hiru Munduko txapelketa irabazi zituen. Miguelen seme Lennyk ere txirrindularitzan dihardu eta txirrindulari profesionala da egun maila kontinentaleko Groupama-FDJ taldean.
Yannick 2012 eta 2018 artean errepideko txirrindulari profesionala izan zen, gazte mailatan ziklo-krosa ere egin zuen eta 2003an kadete mailan Frantziako txapelduna izan zen.

## Taldeak

Profesionaletan egin zituen 11 urteetan talde hauetan aritu zen:
* 1971  Hoover-de Gribaldy
* 1972  Van Cauter-Magniflex-de Gribaldy
* 1973  Gan-Mercier
* 1974  Sonolor-Gitane
* 1975  Gitane-Campagnolo
* 1976  Lejeune-BP
* 1977  Velda-Latina Assicurazioni-Flandria
* 1978  Jobo-Spidel
* 1979-1981  La Redoute-Motobécan

## Palmaresa

Mariano Martinez igotzaile fina izan zen mendiko saria hainbat karretan irabazi zuelarik Frantziako Tourrean, Dauphine-n, Midi Libren eta Suitzako itzulian esaterako. Tourreko bi etapa irabazi zituen (1978an eta 1980an) eta 1974ko munduko txapeleketan brontzezko domina lortu zuen.
1971
* 7. Züricheko txapelketan
1972
* Friburgoko sari nagusia
* 2. Super Prestige Pernod-en
* 4. Romandiako Tourrean
* 4. Dauphine Liberen
* 6. Frantziako Tourrean
1973
* 3. Midi Libreren Sari Nagusian
* 4. Romandiako Tourrean
1974
* Midi Libreko 4. etapa
* 3. Munduko txapelketan
* 8. Frantziako Tourrean
* 9. Dauphine Liberen
1977
* Étoile de Bessègeseko 4.etapa
* Setmana Catalanako 1. etapa (taldekako erlojupekoa)
* 2. Frantziako errepideko txirrindularitza txapelketan
* 3. Antibesko Sari Nagusian
1978
* 10. Frantziako Tourrean, Mendiko sailkapena eta 11. etapa
* Sarthe-Loirerriko itzuliko lehen etapa eta 3. sailkapen nagusian
* Limousingo Tourreko 4. etapa
* 2. Vaucluseko Tourrean eta 1. etapa
* 2. Dauphine Liberen
* 4. Romandiako Tourean
* 6. Suitzako Itzulian
1979
* 3. Frantziako errepideko txirrindularitza txapelketan
* 6. Midi Libren
* 10. Dauphine Liberen
1980
* Frantziako Tourreko 17. etapa
* Limousingo Tourreko 3. etapa
1981
* Midi Libreko 2. etapa
* 2. Arrateko Igoeran

## Sailkapen orokorra Itzuli Handietan

| Itzulia | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 |
| Italiako Giroa | - | - | - | - | - | - | 27. | - | - | - | - |
| Frantziako Tourra | 31. | 6. | 12. | 8. | 14. | 42. | - | 10. | 16. | 32. | 15. |
| Espainiako Vuelta | - | - | - | 53. | - | - | 41. | - | - | - | - |
| Munduko txapelketa | - | - | - | 3. | - | - | - | - | - | - | - |

## Erreferentziak

* ↑ «MARTINEZ Martin» www.memoire-du-cyclisme.eu (Noiz kontsultatua: 2021-09-19).
* ↑ «MARTINEZ Miguel» www.memoire-du-cyclisme.eu (Noiz kontsultatua: 2021-09-19).
* ↑ (Frantsesez) «Les Martinez, à vélo de père en fils» L'Équipe (Noiz kontsultatua: 2021-09-19).
* ↑ «MARTINEZ Yannick» www.memoire-du-cyclisme.eu (Noiz kontsultatua: 2021-09-19).
* ↑ «MARTINEZ Mariano 2 puis MARTINEZ Mariano» www.memoire-du-cyclisme.eu (Noiz kontsultatua: 2021-09-19).

## Kanpo estekak

Mariano Martinez - ProCyclingStats
* Datuak: Q2405300
* Multimedia: Mariano Martínez (cyclist) / Q2405300